ai4bharat/Pralekha huggingface dataset:
وزارت اطلاعات ونشریات
آل انڈیا ریڈیو کے تمام تجارتی سرگرمیوں کے لئے براڈکاسٹ ایئر ٹائم شیڈیولر  کا نفاذ
پرسار بھارتی کے تجارتی سرگرمیوں کو آسان اور خودکار بنانے کے لئے پرسار بھارتی کے چیف ایگزیکٹیو افسر جناب مینک اگروال اور پرسار بھارتی کے رُکن  جناب ڈی پی ایس۔ نیگی، نے 7 نومبر 2022 کو پرسار بھارتی سیکریٹریٹ میں آل انڈیا ریڈیو کے تمام تجارتی سرگرمیوں کے لئے ایک مکمل طور پرمربوط ٹریفک اور بلنگ ایپلیکیشن سافٹ ویئر ‘‘براڈکاسٹ ایئر ٹائم شیڈیولر ’’ کا افتتاح کیا۔
اس موقع پر اپنے خطاب میں پرسار بھارتی کے چیف ایگزیکٹیو افسر جناب مینک اگروال نے کہا کہ ‘‘ آل انڈیا ریڈیو نے بہتر خدمات کے لئے مربوط نظام کو اپنا لیا ہے۔ بیٹس پورے کام کاج میں شفافیت لا سکتا ہے اور پورے تجارتی کاموں کو نہایت مؤثر بنا سکتا ہے۔ یہ مختلف مراحل پر بکنگ، بلنگ اور ادائیگی کی رسیدوں وغیرہ کی نگرانی کی اجازت دیتا ہے اور سسٹم مختلف رپورٹس فراہم کر سکتا ہے جو بہت سارے انتظامی فیصلے کرنے کیلئے بہت ضروری ہیں۔ ایپ موبائل پر بھی دستیاب ہے۔ سافٹ ویئر مینو پر مبنی انٹرپرائز ہے جسے آل انڈیا ریڈیو کی ضرورت کے مطابق بنایا گیا ہے۔ اس طرح اسے مزید کارآمد اور مفید بنایا گیا ہے۔
جناب ڈی پی ایس نیگی نے یہ بھی کہا کہ ‘‘بیٹس کے مکمل نفاذ کا سب سے اہم فائدہ یہ ہوگا کہ قابل وصول انتظام کو زیادہ مؤثر اور شفاف بنایا جا سکے گا۔ یہ اس بات کو یقینی بنائے گا کہ محصول کو رساؤ سے بچایا جائے اور فراہم کی جانے والی خدمات کے عوض 100 فی صد آمدنی کی یقین دہانی کو یقینی بنایا جائے۔ یہ کہا جا سکتا ہے کہ آل انڈیا ریڈیو کی تاریخ میں بیٹس کا آغاز ایک عظیم سنگ میل ہے۔
بیٹس آل انڈیا ریڈیو کے ذریعہ فراہم کردہ ہے اور اس میں درج ذیل اہم خصوصیات ہیں:
الف) ایک مرکزی ڈیٹا بیس کے ذریعے متعدد اسٹیشنوں پر اشتہاری آرڈرز کے شیڈولنگ اور بلنگ کا انتظام کرنا۔
ب) ریلیز آرڈر کے اندراج سے لے کر سنگل یا ملٹی انوائس بلنگ تک ٹھیکے بغیر کسی رکاوٹ کے ہینڈل کئے جاتے ہیں۔
ج) آپریشنل کارکردگی کو بڑھاتا ہے اور لاگت میں کمی لاتا ہے۔
د) ٹریفک ٹیم کو اسپاٹس کی منصوبہ بندی، شیڈولنگ اور بلنگ کے لئے ایک لچکدار حل فراہم کرکے میڈیا سیلز ٹریفک تنظیم کی کارکردگی کو بڑھاتا ہے۔
ہ) اکاؤنٹ کے درجہ بندی، مختلف پیکیج اور مصنوعات، قیمتوں کا تعین کرنے کے منصوبے، مواد کے حقوق کے انتظام، اشتہار کی خودکار بکنگ کے علاوہ بلک ڈیلز، چارجز، اور بلنگ سائیکل انوائسنگ پر پیش کردہ رعایتوں کے ذریعے درست بلنگ کو مؤثر طریقے سے یقینی بناتا ہے۔
و) اسٹیٹ بینک آف انڈیا کے مربوط ادائیگی گیٹ وے کے ذریعے ادائیگی کی کارروائی اور وصولیابی۔
عملے، عوامی شکایات اور پنشن کی وزارت
کرم یوگی بھارت کے زیر اہتمام آرٹ آف لیڈرشپ کمیونیکیشن پر ورکشاپ
کرم یوگی بھارت، ڈی او پی ٹی نے 9 اکتوبر 2023 کو مختلف وزارتوں/محکموں کے سینئر سرکاری اہلکاروں کے لیے ‘دی آرٹ آف لیڈرشپ کمیونیکیشن ’پر ایک ورکشاپ کا انعقاد کیا۔ سینئر سرکاری ملازمین کے لیے درکار کلیدی مہارتوں میں سے ایک کو پورا کرنے کےلئے – ‘مؤثر مواصلات’ کی اس ورکشاپ کو آئی گوٹ کرم یوگی پلیٹ فارم پر کمیونیکیشن کورسز کی تکمیل کے مقصد کے ساتھ منعقد کیا گیا۔
انٹرایکٹو ورکشاپ کا انعقاد معروف ماہر تعلیم ، اور ٹفٹس یونیورسٹی میں لیڈرشپ کمیونیکیشن میں پریکٹس کے پروفیسر جناب مہر مانکڈ نے کیا۔ سیشن میں طرز عمل کی قابلیت پیدا کرنے کے لیے قائدانہ صلاحیتیں، زبانی بات چیت کا فن، کاروبار اور زندگی میں کہانی سنانےکی اہمیت، اور مؤثر طریقے سے مواد کے مواصلات جیسے موضوعات کا احاطہ کیا گیا۔
شرکاء میں وزیر اعظم کے دفتر، پینے کے پانی اور صفائی کا محکمہ، وزارت پارلیمانی امور، محکمہ ڈاک، وزارت دفاع، سرحدی سیکورٹی فورس، وزارت سیاحت، وزارت اقلیتی امور، ڈی آئی پی اے ایم ، الیکٹرانکس، اور آئی ٹی کی وزارت، سائنس اور ٹیکنالوجی کا شعبہ، سائنسی اور صنعتی تحقیق کا شعبہ، نوجوانوں کے امور اور کھیلوں کی وزارت، اور یوآئی ڈی اے آئی جیسی مختلف وزارتوں اور سرکاری محکموں کے سینئر افسران شامل تھے۔
آئی گوٹ کرم یوگی ، کرم یوگی بھارت-ڈی او پی ٹی کے زیر انتظام چلایا جاتا ہے، ایک جامع آن لائن پورٹل ہے جو سرکاری اہلکاروں کی صلاحیت سازی کے سفر میں رہنمائی کرتا ہے۔ پورٹل آن لائن سیکھنے، قابلیت کے انتظام، کیریئر کے انتظام، مباحثوں، واقعات اور نیٹ ورکنگ کے لیے 6 فنکشنل ہبس کو یکجا کرتا ہے۔ سرکاری ا سپیکٹرم کے 24 لاکھ سے زیادہ سیکھنے والے فی الحال آئی گوٹ پلیٹ فارم پر رجسٹرڈ ہیں جن کی رسائی 740 سے زیادہ کورسز تک ہے۔
جدید اور قابل تجدید توانائی کی وزارت
آئی آر ای ڈی اے نے 3000 الیکٹرک گاڑیاں خریدنے کے لئے، بلیو اسمارٹ موبلٹی کی دوسو اڑسٹھ  کروڑروپے کی مالی امداد کی
قومی راجدھانی خطے میں الیکٹرک گاڑیوں کو مقبول بنانے کے لئے، ہندوستان میں قابل تجدید توانائی کے شعبے کی سب سے بڑی قرض دہندہ کمپنی، ہندوستان کی قابل تجدید توانائی کے فروغ کی ایجنسی لمیٹڈ ، نے 3000 الیکٹرک گاڑیوں کی خریداری کے لئے بلیو اسمارٹ موبلٹی کو 267.67 کروڑروپے کا قرض دینے کی منظوری دی ۔
بلیو اسمارٹ موبلٹی تمام تین ہزار الیکٹرک گاڑیوں کی خریداری کے لئے تازہ سرمایے کا استعمال کرے گی جس سے ای وی بیڑے کی توسیع میں اضافہ ہوگا۔ 267.67 کروڑروپے کے منظورشدہ قرض میں سے، آئی آر ای ڈی اے نے 35.70 کرٰوڑ روپےکی پہلی قسط کمپنی کوجاری کردی ہے۔
اشتراک سے متعلق خطاب کرتے ہوئے، آئی آر ای ڈی اے کے سی ایم ڈی جناب پردیپ کمار داس نے بتایا کہ’’ہم آئی آر ای ڈی اے میں کام کرنے والوں کا یقین ہے کہ ہندوستان میں الیکٹرک موبلٹی کی امکانی پیشرفت کی بڑی صلاحیت موجود ہے۔ بلیو اسمارٹ ہندوستان کے قومی راجدھانی خطے میں اپنی خدمات فراہم کررہا ہے اور ہم اس بہترین کام کے لئے ان کی ٹیم کی حمایت کرتے ہیں ۔اس شعبے میں یہ ہماری سب سے بڑی سرمایہ کاری ہے اور یہ ہندوستان کو ایک صاف شفاف اور سبز ملک بنانے کی سمت میں اہم قدم ہے۔آئی آر ای ڈی اے ملک میں صاف اور شفاف توانائی کے لئےنقل وحمل کو بڑھانے کی پیش رفت میں تیزی لانے کی خاطر زیادہ سے زیادہ ای وی پروجیکٹوں کو مالی مدددینے کی امید کررہا ہے۔ یہ قومی راجدھانی خطے میں اخراج میں زیادہ سے زیادہ کمی لانے میں مدد کرنے کے لیے کمپنی کی کوشش کا حصہ ہے‘‘۔
آئی آر ای ڈ ی اے کے بارے میں :
حکومت ہند کی نئی اورقابل تجدید توانائی کی وزارت کے انتظامی کنٹرول کے تحت، ہندوستانی قابل تجدید توانائی کی ترقیاتی ایجنسی لمٹیڈ ، بھارت سرکار کی منی رتنا  انٹر پرائزز، ہندوستان کا سرکردہ مالیاتی ادارہ ہے ، جو صاف توانائی کی توسیع کے لئے وقف ہے ۔1987 میں اپنے آغاز کے بعدسے، آئی آر ای ڈی اے نے ہندوستان میں قابل تجدید توانائی کے پروجیکٹوں کے لئے سب سے زیادہ مالی امداد کی ہے۔سالوں سے آئی آر ای ڈی اے قابل تجدید توانائی اور توانائی کی کارکردگی کے شعبے میں پروجیکٹوں کے لئے قرض کی منظوری دیتا رہا ہے ۔مجموعی طورپر 120522 کروڑروپے  رقم کی منظور ی دی ہے ، جن میں سے 77946 کروکڑروپے  تقسیم کئے گئے ہیں اور 31 مارچ 2022 تک ملک میں آر ای صلاحیت کے19453 سے زیادہ میگاواٹ کے حصول میں مدد کی ہے۔
بلیو اسمارٹ کے بارے میں :
بلیو اسمارٹ نام کا  بھارت کو کاربن کے صفر اخراج والی موبلٹی فراہم کرنے کے لئے، قائد شراکتداروں کے معیار حیات کو بہتر بنانے کی خاطر اور صارفین کو معتبر سواری فراہم کرنے کے لئے کام کرتا رہا ہے۔ بلیو اسمارٹ موبلٹی میں ایک ملین سے زیادہ بجلی سے چلنے والی گاڑیوں کی ٹرپس مکمل کرلی ہیں۔اس کے علاوہ دلی این سی آر میں 3 لاکھ50 ہزار لوگوں نے اس ایپ کو ڈاؤن لوڈ کیا ہے اور35 ملین کلو میٹر سے زیادہ ایسےہیں ، جہاں کسی بھی طرح کے آلودگی کے اخراج نہیں ہوں گے ۔
وزارت دفاع
ہنڈن ایئر فورس اسٹیشن پر پہلی ڈرون نمائش اور ڈسپلے ’بھارت ڈرون شکتی 2023‘ کا افتتاح رکشا منتری نے کیا
پہلا سی-295 ٹرانسپورٹ طیارہ باضابطہ طور پر ہندوستانی فضائیہ میں شامل کیا گیا
سی-295 آئی اے ایف کی درمیانے درجے کی لفٹ ٹیکٹیکل صلاحیت کو تقویت دے گا: جناب راجناتھ سنگھ
بھارت ڈرون شکتی 2023، اپنی نوعیت کی پہلی ڈرون نمائش اور ڈسپلے کا افتتاح 25 ستمبر 2023 کو غازی آباد، اتر پردیش میں ایئر فورس اسٹیشن، ہنڈن میں رکشا منتری جناب راج ناتھ سنگھ نے کیا۔ اس کا اہتمام انڈین ایئر فورس  اور ڈرون فیڈریشن آف انڈیا نے مشترکہ طور پر کیا ہے۔ دو روزہ ایونٹ میں ، جو 25 اور 26 ستمبر 2023 کو منعقد کیا جا رہا ہے، ملک بھر سے 75 سے زیادہ ڈرون اسٹارٹ اپس کو پیش کیا گیا ہے۔
ایونٹ کے دوران نمایاں ہونے والے ڈرونز کو متعدد فوجی اور سول ایپلی کیشنز کے لیے استعمال کیا جا سکتا ہے۔ فضائی اور اسٹیٹک مظاہروں کی ایک سیریز کے ذریعے اپنی صلاحیتوں کا مظاہرہ کرتے ہوئے، آئی اے ایف اور ڈی ایف آئی 2030 تک بھارت کو ڈرون کا ایک بڑا مرکز بنانے کے لیے حکومت کے اقدام کو تقویت دینے کی کوشش کر رہے ہیں۔
بھارت ڈرون شکتی 2023 کے افتتاح کے بعد آئی اے ایف میں پہلے سی -295 ایم ڈبلیو ٹرانسپورٹ طیارے کی رسمی شمولیت وقوع پذیر ہوئی۔ تقریب میں 'سرو دھرم پوجا' اور ہوائی جہاز کی صلاحیتوں کے بارے میں ایک مختصر گفتگو شامل تھی۔ یہ میڈیم لفٹ ٹیکٹیکل طیارہ، جو کہ غیر تیار شدہ لینڈنگ گراؤنڈز سے ٹیک آف اور لینڈ کرنے کی صلاحیت رکھتا ہے، ایچ ایس -748 اورو طیارے کی جگہ لے گا۔
ایکس  پر ایک پوسٹ کے ذریعے، رکشا منتری نے اس اعتماد کا اظہار کیا کہ سی -295 کی شمولیت سے آئی اے ایف کی درمیانے درجے کی لفٹ ٹیکٹیکل صلاحیت کو تقویت ملے گی۔ انہوں نے دفاع اور ایرو اسپیس سیکٹر کو آنے والے برسوں میں ہندوستان کو خود کفیل بنانے کے لیے دو اہم ستون قرار دیا۔
جب کہ 56 معاہدہ شدہ طیاروں میں سے پہلے 16 کو 'فلائی اوے' حالت میں آئی اے ایف کو فراہم کیا جائے گا، بقیہ 40 کو ٹاٹا ایڈوانسڈ سسٹمز لمیٹڈ کے ذریعہ ہندوستان میں وڈودرا میں اس کی سہولت میں تیار کیا جائے گا۔ پہلا آئی اے ایف ا سکواڈرن جو 11 اسکواڈرن ہوائی جہاز سے لیس ہے،بھی وڈودرا میں قائم ہے۔
اس تقریب کے دوران، رکشا منتری اور معززین کو ایک نمائش میں آئی اے ایف کی تازہ ترین اندرون ملک اختراعات کے بارے میں بھی آگاہ کیا گیا جس میں ہائبرڈ ڈرون ڈیٹیکشن سسٹم، خرابی کی تشخیص کے لیے اے آئی انجن، فلائی بائی وائر ٹیسٹر ، مستحکم پاور سپلائی ٹرالیاں، کیو آر کوڈ پر مبنی ٹول کرائب مینجمنٹ سسٹم اور جدید تدریسی امداد جیسے پروجیکٹ شامل تھے۔
شہری ہوا بازی اور سڑک، نقل و حمل اور شاہراہوں کے وزیر مملکت جنرل  وی کے سنگھ ، فضائیہ کے سربراہ ایئر چیف مارشل وی آر چودھری، تینوں افواج کے سینئر افسران، دوست بیرونی ممالک کے دفاعی اتاشی اور اہلکار اور ہندوستانی صنعت کے نمائندوں نےبھی اس تقریب میں شرکت کی۔
بھارتی چناؤ کمیشن
قانون ساز اسمبلی کے ممبران کے ذریعہ بہار قانون ساز کونسل کے لیے ضمنی انتخاب
بہار قانون ساز کونسل میں رکن اسمبلی کی ایک نششت خالی ہے جسے قانون ساز اسمبلی کے رکن کے ذریعہ پُر کیا جا نا۔ خالی جگہ کی تفصیلات درج ذیل ہیں۔
|
|
نمبر شمار
|
|
رکن کا نام
|
|
الیکشن کا طریقہ کار
|
|
تاریخ اور خالی سیٹ کو پُر کیے جانے کی وجہ
|
|
معیاد کار
|
|
1.
|
|
جناب تنویز اختر
|
|
رکن اسمبلی کے ذریعہ
|
|
09.05.2021 کو انتقال ہوا
|
|
21.07.2021
2. کمیشن نے مندرجہ ذیل شیڈول کے مطابق مذکورہ خالی جگہ کو پُر کرنے کے لیے قانون ساز اسمبلی کے اراکین کی طرف سے بہار قانون ساز کونسل میں ضمنی انتخاب کرانے کا فیصلہ کیا ہے۔
|
|
نمبر شمار
|
|
شیڈول / پروگرام
|
|
تاریخیں
|
||
|
نوٹیفیکشن جاری ہونے کی تاریخ
|
|
15 ستمبر، 2021 
|
||
|
پرچہ نامزدگی کی آخری تاریخ
|
|
22 ستمبر،2021 
|
||
|
نامزدگی پرچوں کی جانچ پڑتال
|
|
23 ستمبر، 2021
|
||
|
امیدواروں کی جانب سے نام واپس لینے کی آخری تاریخ
|
|
27 ستمبر،2021
|
||
|
انتخاب کی تاریخ
|
|
04 اکتوبر،2021
|
||
|
انتخاب کے گھنٹے
|
|
صبح 9 بجے سے شام 4 بجے تک
|
||
|
ووٹوں کی گنتی
|
|
04 اکتوبر،2021 شام 5 بجے
|
||
|
وہ تاریخ جس سے قبل الیکشن مکمل کر لیے جائیں گے
|
|
06 اکتوبر،2021
3. کووڈ-19 کے وسیع تر رہنما خطوط جیسا کہ پہلے ہی الیکشن کمیشن آف انڈیا کی جانب سے جاری کیا گیا ہے اور ساتھ ہی الیکشن کمیشن آف انڈیا کی طرف سے جاری کردہ حالیہ ہدایات جیسا کہ مورخہ 04.09.2021 کے پریس نوٹ کے پیرا 13 میں تفصیلات موجود ہے، جس کی لنک ہے ۔ https://eci.gov.in/files/file/13681-schedule-to-fill-casual-vacancy-and-adjourned-poll-in-the-assembly-constituencies-regarding/پر دستیاب ہے۔ اور اس پر پوری طرح عمل کیا جائے گا، تمام افراد کے لیے پورے انتخابی عمل کے دوران ان رہنماخطوط پر عمل آوری ضروری ہے۔
4. چیف سیکریٹری، بہار کو ہدایت دی جارہی ہے کہ وہ ریاست کے ایک سینیئر افسر کو تعینات کریں تاکہ اس بات کو یقینی بنایا جاسکے کہ انتخابات کے انعقاد کے انتظامات کرتے ہوئے کووڈ-19 پر قابو پانے کے اقدامات سے متعلقہ موجودہ ہدایات پر پوری طرح عمل کیا جائے۔
وزارات ثقافت
وزارت ثقافت ساہتیہ اکیڈمی کے پرچم تلے علاقائی بولیوں اور زبانوں کی ادبی پروگراموں کے ذریعہ حوصلہ افزائی کرتی ہے
وزارت ثقافت اپنے خودمختار ادارے ساہتیہ اکیڈمی کے ذریعہ شمال مشرقی قبائلی زبانوں مثلا میزو، آو، گارو، چکما، رابھا، کاربی، ہمار، لیچپا وغیرہ کے فروغ کے لئے ادبی پروگراموں کا انعقاد کرتی ہے۔ ساہتیہ اکیڈمی علاقائی بولیوں اور زبانوں کی حوصلہ افزائی کے لئے کلاسکی اور قرون وسطنی ادب کے میدان میں نمایاں کارکردگی کے اعتراف میں بھاشا سمان کے ذریعہ حوصلہ افزائی کرتی ہے اور ان میں غیر تسلیم شدہ زبانیں بھی شامل ہیں۔
ملک بھر میں غیر شہری علاقوں کے ادب کے شائقین لوگوں تک پہنچنے کے لئے گرام لوک ، نواگست کو دیسی لوگوں کے بین الاقوامی دن کی تقریبات منعقد کرکے اور قبائلی ادیبوں کی کل ہند کانفرنس کے انعقاد کے ذریعہ ان زبانوں کے فروغ کی کوشش کی جاتی ہے۔ نورتھ ایسٹ سنٹر فار اورل لٹریچر  اگرتلا میں قائم کیا گیا جہاں علاقائی زبانوں کے لئے کام ہورہا ہے اور متعلقہ زبانوں میں اشاعتی سرگرمیاں جاری ہیں۔
علاقائی زبانوں سے انگریزی میں ترجمہ کیا جاتا ہے تاکہ انگریزی سے یہ ادب دوسری زبانوں میں ترجمہ ہوسکے اور یہ گمنام ادب دیگر زبانوں کے لوگوں تک پہنچ سکے۔ دسمبر 2014 میں دہلی میں اورل اینڈ ٹرائنبل لٹریچر سنٹر قائم کیا گیا تاکہ اورل لٹریچر کو ملک کے دوسرے حصوں تک پہنچایا جاسکے اور اسے محفوظ کیا جاسکے۔ ’’لوکا۔ بہت سی آوازیں‘‘پروگرام کے تحت ملک کے دیسی آرٹ اور ثقافت کو محٖوظ کرنے اور اس کے فروغ کے لئے کام کیا جارہا ہے۔ سالانہ ادبی پروگراموں بشمول آل انڈیا ٹرائبل رائٹرز میٹ کے ذریعہ قبائلی ادب کی حوصلہ افزائی کی جارہی ہے۔ اصل زبان میں اورترجمے کی شکل میں قبائلی ادب کے فروغ کے لئے اشاعتی سرگرمیاں جاری ہیں۔
اس کے علاوہ وزارت تعلیم قومی تعلیمی پالیسی 2020 کے ذریعہ علاقائی زبانوں سمیت تمام زبانوں کے فروغ پر توجہ دیتی ہے۔ پالیسی سازوں نے جہاں تک ممکن ہوسکا اس بات پر دھیان دیا ہے کہ کم از کم پانچویں درجے تک علاقائی زبان میں تعلیم دی جائے اور کوشش کی جائے کہ یہ آٹھویں درجے تک ممکن ہوسکے۔
ثقافت ، سیاحت اور شمال مشرق کی ترقی کے وزیر جناب جی کشن ریڈی نے آج راجیہ سبھا میں یہ تحریری جواب دیا۔
وزارت دفاع
ہندوستانی فضائیہ اور بحریہ نے آکسیجن اور طبی سامان کی فراہمی کے لئے کوششیں تیز کردیں
نئی دہلی 07 مئی 2021: ہندوستانی فضائیہ  اور بحریہ  نے موجودہ کووڈ -19 کی صورتحال سے نمٹنے کے لئے آکسیجن کنٹینروں اور طبی سامان کے ضمن میں شہری انتظامیہ کی مدد کے لئے اپنی کوششیں تیز کردی ہیں ۔ 07 ئی 2021 کو بھارتی فضائیہ کے سی -17طیاروں نے ملک کے اندر ہی 400 پروازیں بھریں جن میں 4904میٹرک ٹن  کی مجموعی صلاحیت کے 252 آکسیجن ٹینکروں کو 351 پروازوں کے ذریعہ منزل پر پہنچایا گیا ۔ جن شہروں کو فراہمی کی گئی ان میں جام نگر ، بھوپال، چنڈی گڑھ، پانا گڑھ، اندور ، رانچی ، آگرہ ، جوت پور، بیگم پیٹ، بھبنیشور، پونے ، سورت، رائے پور، اودے پور، ممبئی، لکھنؤ،ناگور،گوالیئر،وجے واڑہ، بڑودہ، دیما پور اور ہنڈن شامل ہیں۔
بھارتی فضائیہ کے طیاروں نے 1252 آکسیجن کے خالی سلنڈروں کے ساتھ ساتھ 1233 میٹرک ٹن کی مجموعی صلاحیت کے 72 کرائیوجینک آکسیجن اسٹوریج کے کنٹینر کی نقل وحمل کے لئے ، 59 بین الاقوامی پروازیں بھی بھری ہیں۔ یہ کنٹینر اور سلینڈر سنگا پور،دبئی،بینکاک ،برطانیہ ، جرمنی ، بیلجیم اور آسٹریلیا سے لائے گئے ہیں۔ علاوہ ازیں سی -17 اور آئی ایل 76 طیاروں کو اسرائیل اور سنگا پور سے کرائیوجینک آکسیجن کنٹینرس ، آکسیجن جنریٹرس اور وینٹی لیٹر لانے کا کام بھی دیا گیا ہے۔
ہندوستان کی بحریہ نے اپنے جہاز آئی این ایس تلوار ، آئی این ایس کولکاتہ، آئی این ایس ایراوت، آئی این ایس کوچی، آئی این ایس تبر،آئی این ایس تری کنڈ،آئی این ایس جلیشوا اور آئی این ایس شردل کودوست غیر ملکوں سے آکسیجن کنٹینر /سلینڈر /کنسنٹریٹرس اور متعلقہ آلات لانے کے لئے تعینات کیا۔
|
|
جہاز کا نام
|
|
طبی سپلائیز
|
|
ملک/ بندرگاہ
|
|
صورتحال
|
|
آئی این ایس تلوار
|
|
27- ایم ٹی آکسیجن کنٹینرس -02
|
|
بحرین
|
|
5 مئی 2021 کو نیومنگلور میں آمد
|
|
آئی این ایس کولکاتہ
|
|
آکسیجن سلینڈرس-200
آکسیجن کنسنٹریٹرس-43
+
آکسیجن سلنڈرس -200
27-میٹرک ٹن آکسیجن کنٹینرس-02
آکسیجن کنسنٹریٹرس-04
|
|
دوحہ ،قطر
+
کویت
|
|
9 مئی 2021 کو مندرا میں متوقع آمد
|
|
آئی این ایس کوچی
|
|
27- میٹرک ٹن آکسیجن کنٹینرس -03
آکسیجن کنسنٹریٹرس-03
آکسیجن سلنڈرس -800
|
|
کویت
|
|
10/11 مئی 2021 کو مندرا/ممبین میں متوقع آمد
|
|
آئی این ایس تبر
|
|
27- میٹرک ٹن آکسیجن کنٹینرس -02
آکسیجن سلینڈرس -600
|
|
کویت
|
|
10/11 مئی 2021 کو مندرا/ممبین میں متوقع آمد
|
|
آئی این ایس تریکنڈ
|
|
27-میٹرک ٹن آکسیجن کنٹینرس -02
|
|
دوحہ، قطر
|
|
10 مئی 2021 کو ممبئی میں متوقع آمد
|
|
آئی این ایس ایراوت
|
|
20 ٹی خالی کرائیوجینک آکسیجن سلینڈرس-08
خالی آکسیجن سلینڈرس -3150
بھرے ہوئے آکسیجن سلینڈرس-500
آکسیجن کنسنٹریٹرس-07
ریپڈ انٹیجن ٹسٹ کٹس-10000
پی پی ای کٹس-450
|
|
سنگاپور
|
|
10 مئی 2021 کو وشاکھاپٹنم میں متوقع آمد
آنے والے دنوں میں دوحہ،کویت اور موآرا –برونئی سے آئی این ایس ترکش ، آئی این ایس شردل اور آئی این ایس جلاشوہ کے ذریعہ آکسیجن کنٹینرس اور دیگر طبی سپلائی کی بالترتیب لوڈنگ کی منصوبہ بندی بھی کی گئی ہے۔
امور داخلہ کی وزارت
دہشت گردانہ سرگرمیاں
نئی دہلی،25/ جون۔داخلی امور کے وزیر مملکت جناب جی کشن ریڈی نے آج لوک سبھا میں ایک سوال کے تحریری جواب میں بتایا کہ ملک کے ہنٹر لینڈ یعنی دور دراز کے علاقوں میں دہشت گردانہ سرگرمیوں میں خاطر خواہ کمی واقع ہوئی ہے۔اسی طرح شمال مشرقی ریاستوں میں دہشت گردانہ واقعات کم ہوئے ہیں اور بائیں بازؤوں کی انتہا پسندی سے متاثرہ علاقوں میں بھی دہشت گردی کے واقعات میں کمی آئی ہے۔جموں وکشمیر میں سیکوریٹی فورسیز دہشت گردوں کے ساتھ سرگرمی سے نمٹ رہی ہیں۔دہشت گردی کے تئیں قطعی برداشت نہ کرنے کی حکومت کی پالیسی کے مطابق سیکوریٹی فورسیز دہشت گردوں کے صفائے میں مصروف ہیں۔
اس کے نتیجے میں دہشت گردوں کی ایک بڑی تعداد میں الگ تھلگ کردیاگیا ہے اور ان کی ہلاکتیں بھی ہوئی ہے۔ ملک میں گزشتہ پانچ سال کے عرصے میں دہشت گردی/ شورش پسندی/ انتہا پسندی سے جڑے واقعات کی تفصیلات کے ساتھ ساتھ ان واقعات کے دوران مارے گئے سیویلن اور سیکوریٹی عملے کی تعداد کی تفصیلات بھی نیچے شامل ہیں۔
ملک میں دہشت گردی کے واقعات کو روکنے کی غرض سے مرکزی اور ریاستی سطح پر انٹلی جنس اور سیکوریٹی ایجنسیوں کے درمیان قریبی اور موثر تال میل قائم رکھاجارہا ہے۔ کثیر ایجنسی سینٹر کو مستحکم کیا گیا ہے اور اس کی تنظیم نو کی گئی ہے تاکہ یہ دیگر ایجنسیوں اور ریاستی سرکاروں کے ساتھ خفیہ معلومات کے تبادلہ کے لئے 24x7 کی بنیاد پر کام کرسکیں۔ریاستی فورسیز کی صلاحیت کو بڑھانے کی غرض سے مرکزی ایجنسیاں انٹلی جنس کی معلومات ایک دوسرے کو فراہم کرنے کے سلسلے میں ریاستی فورسیز کے لئے تربیتی پروگراموں کا اہتمام کررہی ہیں۔دہشت گردی کے معاملات کی تحقیقات کے سلسلے میں بھی تربیتی پروگرام چلائیں جارہے ہیں۔بہت سی ریاستوں نے دہشت گردی سے نمٹنے کے لئے خصوصی فورسیز قائم کئے ہیں۔ مسلح مرکزی پولیس فورسیز اور نیشنل سیکوریٹی گارڈز بھی اس طرح کے واقعات سے نمٹنے کے لئے ریاستوں کی مدد کے لئے مختلف مقامات پر تعینات ہے۔
جہاں تک جموں وکشمیر کاتعلق ہے حکومت مستقل بنیاد پر سیکوریٹی کی صورتحال کا جائزہ لیتی ہیں۔ دہشت گردوں کی سرگرمیوں سے نمٹنے کی غرض سے بہت سے اقدامات کئےگئے ہیں جن میں سیکوریٹی ایجنسیوں میں تال میل بڑھانے ، آپریشنل گرڈ کو مستحکم کرنے اور دہشت گردی کے واقعات کا موثر ڈھنگ سے جواب دینا شامل ہیں۔حکومت نے نوجوانوں کو قومی دھارے میں لانے کے لئے بہت سے اقدامات کئے ہیں جن میں انہیں روزگار کے مواقع فراہم کرنا، کھیل کود اور ثقافتی سرگرمیوں میں شامل کرنا اور نوجوانوں کے تبادلہ کا پروگرام شامل ہیں۔وزیراعظم کےترقیاتی پیکج 2015 کے تحت ترقیاتی سرگرمیاں بھی انجام دی جارہی ہے۔
دستیاب اطلاع کے مطابق ان دو تنظیموں نے کشمیر میں انسانی حقوق کی خلاف ورزی سے متعلق ایک رپورٹ جاری کی ہے یہ تنظیمیں جھوٹ اور جانب دار نظریہ پیش کرنے کے لئے مشہور ہے اور وہ ریاست میں حقائق اور بنیادی سچائی کو نظر انداز کررہی ہیں۔
خواتین اور بچوں کی ترقیات کی وزارت
آنگن واڑی مراکز کی جدیدکاری
ملک میں آنگن واڑی مراکزکے بنیادی ڈھانچے کی جدیدکاری/ازسرنوترقی اورانھیں بہتربنانے کے لئے وقتاًفوقتاًمختلف اقدامات کئے گئے ہیں جیساکہ درج ذیل میں بیان کیاگیاہے :
سکشم آنگن واڑی کے تحت پورے ملک میں ،دولاکھ آنگن واڑی مراکز  کو بہترتغذیاتی فراہمی اور ابتدائی بچپن کی دیکھ بھال اور6سال سے کم عمرکے بچوں کی ترقی کے لئے تعلیم کی غرض سے مضبوط اور جدیدبنایاجائے گا۔اس سال سکشم آنگن واڑیوں کے لئے امنگوں والے اضلاع میں 40ہزار اے ڈبلیو سیز کی شناخت کی گئی ہے جس میں انٹرنیٹ /وائی فائی کنکٹی وٹی ، ایل ای ڈی اسکرین ، اسمارٹ لرننگ اور آڈیوویژول اشتہارات اور بچوں کے لے موزوں سیکھنے کے آلات سمیت بہتربنیادی ڈھانچہ شامل ہے ۔ رواں مالی سال یعنی مالی سال 23-2022میں اے ڈبلیوسیز کی تجدیدکاری کے لئے ریاستوں کو فنڈز جاری کئے گئے ہیں ،جس کے لئے رواں مالی سال کے لئے استعمال باقی نہیں ہے ۔
ہرآنگن واڑی مرکز میں بیت الخلاء کی تعمیر پرآنے والے خرچ پرنظرثانی کر کے اسے 12ہزارروپے سے بڑھا کر36ہزارروپے کردیاگیاہے اور پینے کے پانی کی سہولیات فراہم کرنے کے لئے اخراجات پرنظرثانی کرکے اسے 10ہزارروپے سے بڑھا کر17ہزارروپے کردیاگیاہے ۔
ریاستوں /مرکزکے زیرانتظام علاقوں کو مشورہ دیاگیاہے کہ وہ سرکاری ملکیت والی آنگن واڑی عمارتوں میں بارش کے پانی کو جمع کرنے کا کام شروع کریں ۔
مالی سال 26-2025میں ختم ہونے والی پانچ سالہ مدت کے لئے منریگاکے ساتھ انضمام کے تحت 50ہزار اے ڈبلیو سیز تعمیرکئے جائیں گے ۔
فرنیچر، سازوسامان وغیرہ کی خریداری کے لئے گرانٹس کی منظوری دی گئی ہے ۔
آنگن واڑی ورکرس  کو موثرطریقے سے خدمات کی فراہمی کے لئے اسمارٹ فون فراہم کئے گئے ہیں اورآنگن واڑی مراکز کو ترقی کی نگرانی کے آلات سے آراستہ کیاگیاہے ۔
یہ اطلاع خواتین واطفال کی ترقی کی وزیرمحترمہ اسمرتی زوبن ایرانی نے آج راجیہ سبھا میں ایک تحریری جواب میں دی ۔
رواں مالی سال 23-2022میں تجدیدکاری کے لئے منظورکئے گئے آنگن واڑی مراکز کی ریاست وارفہرست ضمیمہ -1میں ہے ۔
ضمیمہ -1
|
|
نمبرشمار
|
|
امنگوں والے اضلاع والی ریاستیں
|
|
مالی سال 23-2022کے لئے مختص کئے جانے والے سکشم اے ڈبلیو سی
|
|
1
|
|
آندھراپردیش
|
|
1150
|
|
2
|
|
اروناچل پردیش
|
|
100
|
|
3
|
|
آسام
|
|
2575
|
|
4
|
|
بہار
|
|
3600
|
|
5
|
|
چھتیس گڑھ
|
|
4750
|
|
6
|
|
گجرات
|
|
1250
|
|
7
|
|
ہریانہ
|
|
10
|
|
8
|
|
ہماچل پردیش
|
|
100
|
|
9
|
|
جموں وکشمیر
|
|
150
|
|
10
|
|
جھارکھنڈ
|
|
6850
|
|
11
|
|
کرناٹک
|
|
100
|
|
12
|
|
کیرالہ
|
|
250
|
|
13
|
|
مدھیہ پردیش
|
|
2220
|
|
14
|
|
مہاراشٹر
|
|
1150
|
|
15
|
|
منی پور
|
|
30
|
|
16
|
|
میگھالیہ
|
|
100
|
|
17
|
|
میزورم
|
|
100
|
|
18
|
|
ناگالینڈ
|
|
100
|
|
19
|
|
اڈیشہ
|
|
6000
|
|
20
|
|
پنجاب
|
|
100
|
|
21
|
|
راجستھان
|
|
215
|
|
22
|
|
سکم
|
|
100
|
|
23
|
|
تمل ناڈو
|
|
800
|
|
24
|
|
تلنگانہ
|
|
550
|
|
25
|
|
تریپورہ
|
|
200
|
|
26
|
|
اترپردیش
|
|
2350
|
|
27
|
|
اتراکھنڈ
|
|
350
|
|
28
|
|
مغربی بنگال
|
|
4750
|
|
میزان
|
|
40000
ریلوے کی وزارت
بھارتی ریلوے کے نیٹ ورک پر 50 وندے بھارت ریل گاڑیاں متعارف کرائی گئیں
ویژن 2024 کے تحت 9910 کلو میٹر طویل ریل راستوں پر کام شروع کیا گیا
ریلوے، مواصلات اور الیکٹرانکس اور اطلاعاتی تکنالوجی کے وزیر جناب اشونی ویشنو کے ذریعہ آج لوک سبھا میں ایک سوال کے تحریری جواب میں یہ اطلاع دی گئی کہ ویژن 2024 کے تحت، 01.04.2023 تک، کل 251 ریلوے کے بنیادی ڈھانچہ منصوبے  جس کی مجموعی طوالت 29147 کلو میٹر کے بقدر ہے، جس کی لاگت پورے ملک میں 4.92 لاکھ کروڑ روپئے ہے، بشمول اترپردیش، مدھیہ پردیش اور مہاراشٹر میں مکمل طور پر منصوبہ بندی/ منظوری / تعمیر کےمراحل میں ہیں، جس میں سے 9910 کلو میٹر ریل راستے کی تعمیر کا کام شروع کیا گیا ہے اور مارچ 2023 تک 2.45 لاکھ کروڑ روپئے خرچ کیے گئے ہیں۔
فی الحال، ریلوے کی وزارت نے دو کلی طور پر وقف مال بھاڑا گلیارے  یعنی لدھیانہ سے سون نگر  تک مشرقی کلی طور پر وقف مال بھاڑا گلیارہ  اور جواہر لال نہرو پورٹ ٹرمنل  سے دادری  تک مغربی کلی طور پر وقف مال بھاڑا گلیارہ  کی تعمیر کا شروع کیا ہے۔ اب تک ڈی ایف سی کی منظورشدہ 2843 کلو میٹر طوالات میں سے 2196 کلو میٹر  طوالت مکمل کی جا چکی ہے۔
ریل گاڑیوں کی رفتار بڑھانا بھارتی ریلوے  کی ایک مستقل کوشش اور ایک مسلسل عمل ہے۔ آئی آر نے مسافر ریل گاڑیوں کو ایکسپریس خدمات اور ایکسپریس خدمات کو سوپر فاسٹ خدمات میں تبدیل کرکے ریل گاڑیوں کی خدمات کو تیز کرنے کے لیے آئی آئی ٹی – بامبے کی مدد سے سائنسی انداز میں ٹائم ٹیبل کو معقول بنانے کا کام بھی انجام دیا ہے۔ علاوہ ازیں، بھارتی ریلوے نے وندے بھارت ریل گاڑیاں بھی متعارف کرائی ہیں، جو کہ اعلیٰ ترین رفتار صلاحیت کی حامل ہیں۔ 21 جولائی 2023 تک، آئی آر نیٹ ورک پر 50 وندے بھارت ریل گاڑیاں متعارف کرائی جا چکی ہیں۔
فی الحال، ایک اعلیٰ رفتار کے حامل ریل پروجیکٹ خصوصاً ممبئی – احمدآباد ہائی اسپیڈ ریل  پروجیکٹ پر کام شروع کیا گیا ہے جس کے لیے حکومت جاپان کے ساتھ تکنیکی شراکت داری قائم کی گئی اور مالی تعاون حاصل کیا گیا ہے۔
قومی ریل منصوبے میں ہائی اسپیڈ ریل نیٹ ورک کی مستقبل کی ممکنہ ترقی کے لیے مندرجہ ذیل راستوں کا ذکر کیا گیا ہے:
- دہلی -وارانسی
- دہلی – احمد آباد
- ممبئی – ناگپور
- ممبئی - حیدرآباد
- چنئی – میسور
- دہلی – امرتسر
- وارانسی - ہاوڑا